फिर भी कहना होगा कि ऐश्वर्या और सलमान की लव केमिस्ट्री ने संजय लीला भंसाली की फिल्म हम दिल दे चुके सनम को काफी फायदा पहुंचाया था. फिर हम तुम्हारे हैं सनम में भी ऐश्वर्या ने कैमियो ही सही लेकिन सलमान खान की गर्लफ्रेंड का रोल किया. दोनों में काफी नजदीकियां बढ़ने लगीं. ऐश्वर्या की सलमान खान की फैमिली के साथ भी अच्छी बॉन्डिंग हो गई. वह अक्सर उनके पारिवारिक आयोजनों में भी नजर आने लगीं. सलमान की बहन अर्पिता और अलविरा से भी ऐश्वर्या की काफी पटती थी. इस सबके बावजूद एक वक्त ऐसा आया, जब दोनों का ब्रेकअप हो गया.